মহাস্থানগড়
আজীবক ধর্ম প্রচারক মোক্ষালি গোসালের নির্মিত হয় এই মন্দির। এটি মহাস্থানগড়ের মজা পুকুরের পূর্ব পারে অবস্থিত। ১৯৬৫-৬৬ সালে প্রত্নতত্ত্ব অধিদপ্তরের তত্বাবধানে এখানে খননকাজ শরু হয় ও শেষ পর্যন্ত সুলতানী আমলের একটি মসজিদের ধ্বংসাবশেষসহ বেশ কিছু ছোট ছোট প্রত্নতাত্ত্বিক বস্তু আবিষ্কার করা হয়। মসজিদটির আয়তন ২৬.২১ থেকে ১৪.৫৪ মিটার। খনন কাজ চলার সময় মসজিদের নিচে একটি মন্দিরেরও কিছু ধ্বংসাবশেষ পাওয়া গিয়েছিল। মসজিদটিতে কোন শিলালিপি পাওয়া যায়নি তবে মসজিদের অবকাঠামো দেখে প্রত্নতত্ত্ববিদগণ ধারণা করেন এটি খুব সম্ভবত মুঘল আমলের পূর্বেই নির্মাণ করা হয়েছিল। কিংবদন্তী অনুসারে, এই স্থানে প্রথমে একটি মন্দির নির্মাণ করেন রাজা মানসিংহ ও তার ভাই তানসিংহ। অন্যান্য কিংবদন্তী অনুসারে, এখানে মসজিদটি নির্মাণ করেছিলেন ঘোড়াঘাটের জমিদারগণ। এছাড়াও এখানে পাওয়া জৈন প্রতিমা দেখে অনেকেই মনে করেন পূর্বে জৈন ধর্মগুরুদের আবাসস্থল ছিলো স্থানটি।
মেঘালয় উপযুগ
মেঘালয় উপযুগ ভূবৈজ্ঞানিক সময় মাপনী অনুযায়ী পৃথিবীর ভূবৈজ্ঞানিক ইতিহাসের সাম্প্রতিকতম উপযুগ। এটি চতুর্থী মহাযুগের অন্তর্ভুক্ত সাম্প্রতিকতম যুগ তথা পূর্ণ নবযুগ গঠনকারী তিনটি উপযুগের মধ্যে সাম্প্রতিকতম উপযুগ। মেঘালয় উপযুগটির বৈশ্বিক প্রমিত সীমানানির্দেশক শিলাস্তর খণ্ড ও বিন্দুটি উত্তর-পূর্ব ভারতের মেঘালয় রাজ্যের খাসি পাহাড় অঞ্চলের মমলু গুহাতে অবস্থিত। মমলু গুহাটি ভারতের দীর্ঘতম ও গভীরতম গুহাগুলির একটি বিধায় উপযুগগুলির রূপান্তরের রাসায়নিক চিহ্নাদি এখানে সুন্দরভাবে সংরক্ষিত হয়েছে। কানাডার লোগান পর্বতের একটি বরফ মজ্জাকে এই উপযুগের বৈশ্বিক সহায়ক সীমানানির্দেশক শিলাস্তর হিসেবে নির্বাচন করা হয়েছে।